钦定古今图书集成/明伦汇编/闺媛典/第013卷 > 《戍妇词四首》汪鑫
## 钦定古今图书集成/明伦汇编/闺媛典/第013卷 > 《戍妇词四首》汪鑫

两地魂消万里愁，君犹荒戍妾空楼。去时勋业无情
镜，留与归人照白头。

象尺金刀对玉缸，团花裁破鹧鸪双。沙场争信深闺
夜，忍泪缝衣月满窗。

婵娟霜月照荒垣，妾拥重衾尚怯单。况是玉门关外
雪，夜深沙漠铁衣寒。

塞边无雁可传书，门外无山可望夫。独有柳营千里
月，素娥深夜伴人孤。